สวัสดีค่ะ คุณ ลูกดิฉันอายุ12ขวบละค่ะ ตอนนี้ตัวร้อนไข้สูง40° ไปหาบอกให้ดูอาการ3วัน ไม่ได้ตรวจได้วัดอะไร ถามเส็จก็ให้รับยากลับบ้าน ทั้งๆที่เด็กไข้สูงมาก กลับมาบ้าน2วันยังไม่หายตัวร้อนค่ะ อยากทราบว่าลูกของดิฉัน เป็นไข้อะไรค่ะ ทำไมทานยายังไม่ทุเลาลงเลย
สวัสดีค่ะ อาการไข้ อาจเกิดจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดคงต้องซักประวัติและตรวจร่างกายเพิ่มเติมว่ามีอาการอื่นนอกจากไข้ร่วมด้วยหรือไม่ จึงจะให้การวินิจฉัยที่แน่นอนได้แนะนำว่าถ้ากลับมาบ้านยังมีไข้สูงมาก เช็ดตัวกินยาแล้วไม่ลง ควรพากลับไปพบแพทย์เพื่อตรวจซ้ำ เนื่องจากเมื่อเวลาผ่านไป อาการของโรคอาจจะแสดงออกมาให้เห็นชัดขึ้นได้การดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆค่ะ